थॉर (मार्वल सिनेमैटिक यूनिवर्स)
थॉर ओडिन्सन मार्वल सिनेमैटिक यूनिवर्स में तूफान का देवता के रूप में दर्शाया गया एक काल्पनिक पात्र है। मार्वल मीडिया फ़्रैंचाइज़ी में यह अभिनेता क्रिस हेम्सवर्थ द्वारा अभिनीत किया जाता है। नॉर्स पौराणिक कथाओं में भी थॉर का उल्लेख तूफान के देवता के रूप में किया गया है। मार्वल सिनेमैटिक यूनिवर्स में आने से पहले थॉर का ज़िक्र मार्वल कॉमिक्स में भी दिखाई देता है। मार्वल में इसे सबसे शक्तिशाली सुपर हीरो में से एक बताया गया है। यह एशगार्ड नामक काल्पनिक दुनिया का राजा है। मार्वल सिनेमा में एशगार्ड एक दैव सभ्यता है, जिसका पृथ्वी से कई वर्षों का लंबा संबंध होता है और जो देवताओं का निवास स्थान है। थॉर का प्रमुख हथियार मिओनीर नामक एक शक्तिशाली हथौड़ा है।